Llanyblodwel

Pentref a phlwyf sifil yn sir seremonïol Swydd Amwythig, Gorllewin Canolbarth Lloegr, yw Llanyblodwel.British Place Names; adalwyd 11 Ebrill 2021 Fe'i lleolir yn awdurdod unedol Swydd Amwythig.

Fe'i lleolir tua milltir yn unig o'r ffin rhwng Swydd Amwythig a Powys, 6 milltir i'r de-ddwyrain o Groesoswallt.  Mae ei leoliad a'i enw Cymraeg yn dangos y bu ar un adeg yn rhan o Bowys.  Arosodd yn rhan o Gymru tan gyfnod y "Deddfau Uno" pan roddwyd Arglwyddiaeth Croesoswallt i Swydd Amwythig.

Llifa Afon Tanad o gyfeiriad Llangedwyn ym Mhowys i mewn i Loegr a heibio Llanyblodwel, lle mae'n troi tua'r de ac yn dychwelyd y Gymru i ymuno ag Afon Efyrnwy.

Yng Nghyfrifiad 2011 roedd gan blwyf sifil Llanyblodwel boblogaeth o 767.City Population; adalwyd 11 Ebrill 2021 Yn ogystal â phentref Llanyblodwel ei hun, mae'r plwyf yn cynnwys pentref Porth-y-waen.

Gweler hefyd
Rhestr enwau Cymraeg ar drefi a llefydd eraill yn Lloegr

Cyfeiriadau

Categori:Awdurdod unedol Swydd Amwythig
Categori:Pentrefi Swydd Amwythig
Categori:Plwyfi sifil Swydd Amwythig